January 3, 2016
Espesial a miting ti GUMIL Filipinas: Enero 17
Maangay ti espesial a board meeting dagiti opisial ti GUMIL Filipinas inton Enero 17, 2016, 9 A.M. iti iti R. Albano Residence, Dagupan, Luna, Apayao iti panangsangaili ni Apayao Board Member Remy Albano, presidente ti GUMIL Apayao ken direktor ti GUMIL Filipinas (GF), kas impakaammo ni Arthur P. Urata, Sr., presidente ti GF.
Mapagsasaritaan iti nasao a miting ti panagsagana ti gunglo iti pannakaiwayat ti Dap-ayan 2016: ti Maika-48 a Nailian a Kombension ti GUMIL Filipinas inton Abril 22-24, 2016 iti Apayao Agri-Tourism & Sports Complex, San Gregorio, Luna, Apayao iti panangsangaili ti GUMIL Apayao.
Karaman pay a mapagsasaritaan ti maipapan kadagiti proyekto ti GF a kas iti panagipablaak iti libro, ken ti pannakaamendar ti konstitusion ti gunglo.
Malaksid kadagiti opisial, manamnama a dumar-ay dagiti amin a presidente dagiti chapter ti GUMIL iti Filipinas.
Para iti direksion, makiuman ken ni BM Albano iti 0928 607 3972. (NME Valdez)
(Naipablaak iti Bannawag, Enero 11, 2016 a bilang.)
Subscribe to: Post Comments (Atom)
eng_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn